钦定古今图书集成/理学汇编/字学典/第118卷 > 滕用亨
## 钦定古今图书集成/理学汇编/字学典/第118卷 > 滕用亨

按《延休堂漫录》：“膝用亨，初名权，字用衡，避讳更今名。
苏人。自少游学四方，颇多见闻，问学辨博，文词尔雅，
尤精六书之学，篆法之妙，高出近世。永乐三年被荐
时年几七十矣。召见，面试篆书，用亨作‘麟凤龟龙’四
大字，又献祯、符三诗，称旨，授翰林侍诏，预修《永乐大
典》。”在官四年卒。用亨善鉴古器物书画，尝侍上阅画
卷，众目为赵千里。用亨顿首言，“笔意类王晋卿。”及终
卷，果有驸马都尉王𬳽名。

按匏翁《家藏集》，用衡所献《祯符》之诗三篇，手写副本，
而正书、篆、隶皆具。盖用衡以能书荐起，篆、隶尢其所
长，时未授职，故欲以此自见也。

按：《书史会要》用衡正书师虞永兴。

按《妮古录》：“用衡多闻强记，尢精究六书法，好古博雅。
自三代、秦汉而降，山镌石刻、篆籀分隶之文，靡不研
穷考核，探极其源。商彝周鼎款识，晋、唐、宋名公图画，
见辄能辨其是非，吐论恒倾座间，虽垂老如壮夫。永
乐时征入修《大典》，为仕佐郎，姑苏人也。”